Document ID: 31999R0379

ΚΑΝΟΝΙΣΜΟΣ (ΕΚ) αριθ. 379/1999 ΤΗΣ ΕΠΙΤΡΟΠΗΣ της 19ης Φεβρουαρίου 1999 για τροποποίηση του κανονισμού (ΕΟΚ) αριθ. 2568/91 σχετικά με τα χαρακτηριστικά των ελαιολάδων και των πυρηνελαίων καθώς και με τις σχετικές μεθόδους ανάλυσης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό αριθ. 136/66/ΕΟΚ του Συμβουλίου, της 22ας Σεπτεμβρίου 1966, περί κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΚ) αριθ. 1638/98 (2), και ιδίως το άρθρο 35α,
Εκτιμώντας:
ότι ο κανονισμός (ΕΟΚ) αριθ. 2568/91 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 2248/98 (4), καθορίζει τα χαρακτηριστικά των ελαιολάδων και των πυρηνελαίων καθώς και τις σχετικές μεθόδους ανάλυσης 7
ότι προκειμένου να εναρμονιστούν οι όροι σχετικά με την προετοιμασία δειγμάτων των ελαιολάδων που είναι αναγκαία για τη διενέργεια των προβλεπόμενων από τον κανονισμό (ΕΟΚ) αριθ. 2568/91 αναλύσεων, πρέπει να προβλεφθεί στον εν λόγω κανονισμό η υποχρέωση χρήσης, πέραν του ήδη εφαρμοζόμενου διεθνούς προτύπου EN ISO 661, του προτύπου EN ISO 5555 7
ότι προκειμένου να υπάρξει περίοδος προσαρμογής στα νέα πρότυπα και να δοθεί δυνατότητα εγκατάστασης των αναγκαίων για την εφαρμογή τους μέσων πρέπει να αναβληθεί η εφαρμοστικότητα του παρόντος κανονισμού 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης λιπαρών ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 2 του κανονισμού (ΕΟΚ) αριθ. 2568/91, η παράγραφος 3 αντικαθίσταται από το ακόλουθο κείμενο:
«3. Η προβλεπόμενη στο παράρτημα Ι λήψη δειγμάτων για τον προσδιορισμό των χαρακτηριστικών των ελαίων διενεργείται σύμφωνα με τα διεθνή πρότυπα EN ISO 661 και EN ISO 5555, σχετικά με την προετοιμασία δείγματος υποβαλλόμενου σε δοκιμή και με τη δειγματοληψία.»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την πρώτη ημέρα του τέταρτου μήνα μετά από εκείνον της έναρξης ισχύος του.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Φεβρουαρίου 1999.

Labels: 7
3
17
16